Назив и адреса наручиоца: ЈКП ''Димничар'' Суботица

Браће Радића 50, Суботица

Број: 89/18

Врста наручиоца: Јавно комунално предузеће

На основу члана 60. став 1. Закона о јавним набавкама („Службени гласник РС”, број 124/2012) и Одлуке о покретању поступка јавне набавке бр. 87/18 од 19.03.2018. године, наручилац ЈКП Димничар Суботица објављује:

**ПОЗИВ ЗА ПОДНОШЕЊЕ ПОНУДА
у поступку јавне набавке мале вредности**

За јавну набавку: Електрична енергија за потпуно снабдевање, ОРН 09310000.

Јавна набавка се не обликује кроз партије*.*

Право учешћа у поступку имају сва правна и физичка лица која испуњавају обавезне и додатне услове предвиђене чл. 75. и 76. Закона о јавним набавкама који су ближе одређени конкурсном документацијом.

Понуђачи су обавезни да уз понуду доставе доказе о испуњености услова за учешће у складу са чланом 77. Закона о јавним набавкама и условима из конкурсне документације. Испуњавање услова (осим услова из члана 75. став 1. тачка 5. Закона о ЈН),се доказује достављањем изјаве којом понуђач под пуном материјалном и кривичном одговорношћу потврђује да испуњава услове.

Понуду може поднети понуђач који наступа самостално, понуђач који наступа са подизвођачем/подизвођачима, као и група понуђача која подноси заједничку понуду.

Критеријум за доделу уговора је најнижа понуђена цена.

Конкурсна документација се може преузети: електронским путем са Портала јавних набавки и са интернет странице наручиоца [www.dimnicar.co.rs](http://www.dimnicar.co.rs) и лично на адреси наручиоца Браће Радић 50, Суботица.

Понуде се могу поднети непосредно:

- у пословним просторијама наручиоца Браће Радић 50, Суботица;

- путем поште на адресу Браће Радић 50, 24000 Суботица.

На полеђини коверте обавезно навести назив, адресу, број телефона и факса понуђача, као и име особе за контакт.

Понуде се подносе у затвореној коверти са обавезном назнаком на лицу коверте:

НЕ ОТВАРАТИ –ПОНУДА ЗА

ЈНМВ 02/18

ЕЛЕКТРИЧНА ЕНЕРГИЈА ЗА ПОТПУНО СНАБДЕВАЊЕ

Рок за подношење понуде је 28.03.2018. године, до 11 часова, без обзира на начин доставе.

Понуда која буде примљена након датума и сата одређеног за подношење понуда сматраће се неблаговременом.

Јавно отварање понуда ће се обавити дана 28.03.2018. године у 11,15 часова, у просторијама наручиоца: Браће Радић 50, Суботица*.*

Понуда се подноси на обрасцу понуде, који је саставни део Конкурсне документације, јасна и недвосмислена, откуцана или написана неизбрисивим мастилом и оверена печатом и потписом овлашћеног лица понуђача.

Неблаговремена, незапечаћена и некомплетна понуда, као и понуда које није у складу са Позивом и Конкурсном документацијом, неће бити разматрана, односно иста ће се одбити.

 Представник понуђача, пре почетка јавног отварања понуда дужан је да прикаже овлаћшење понуђача да може присуствовати отварању понуда у поступку јавне набавке мале вредности*.*

 Одлука о додели уговора биће донета у року од осам дана од дана отварања понуда.

 Лице за контакт: Снежана Дутина Давчик, службеник за јавне набавке, тел.

063/230-237,024/553-072

 e-mail: snezana.dimnicarsu@gmail.com